OzLabs/hebrew-wiki-articles huggingface dataset:
בניין המזכירות של האומות המאוחדות

בניין המזכירות של האומות המאוחדות (באנגלית: United Nations Secretariat Building) הוא גורד שחקים בגובה 154 מטרים והמבנה המרכזי במטה האומות המאוחדת השוכן בטרטל ביי (Turtle Bay) באזור מידטאון מנהטן של מנהטן בניו יורק. החלקה עליה שוכן הבניין נחשבת לטריטוריה של האומות המאוחדות, אף שנשארה חלק מארצות הברית.

הבניין תוכנן על ידי שניים מחשובי האדריכלים המודרניסטים, האדריכל הברזילאי אוסקר נימאייר והאדריכל השווייצרי-צרפתי לה קורבוזיה, והיה המגדל הראשון בניו יורק בו נעשה שימוש בקירות מסך. מראה הבניין היווה השראה לכמה חיקויים ראויים לציון, ביניהם מטה מחוז צפון לנרקשייר בהמילטון שבסקוטלנד.

==היסטוריה==
[[דאג המרשלד, המזכיר הכללי השני של האומות המאוחדות לפני בניין העצרת הכללית (שנות ה-50)]]
טקס הנחת אבן הפינה לבניין המזכירות התקיים ב-14 בספטמבר 1948. קונסורציום של ארבע חברות קבלניות ממנהטן ומקווינס נבחר לבנות את בניין המזכירות, כחלק מחוזה בסך 30 מיליון דולר.

בניין המזכירות כולל 39 קומות והוא הושלם ב-1952. הבניין מקושר מצפון לבניין הכנסים, בו שוכנים העצרת הכללית ומועצת הביטחון, ולבניין הספרייה מדרום. בבניין המזכירות עובדים פקידים המופקדים על תפקידי הניהול של האו"ם, כולל הטיפול במטלות יומיומיות כמו כספים ותרגום. כחלק ממתחם האו"ם, הבניין כפוף להסכם בין האו"ם לבין המדינה המארחת, ארצות הברית.

בניין המזכירות של האו"ם שופץ החל ממאי 2010 ונפתח מחדש בשלבים. העובדים הראשונים נכנסו מחדש לבניין ביולי 2012.

ב-29 באוקטובר 2012 הוצפו המרתפים של המתחם של האו"ם בשל הוריקן סנדי, מה שגרם לסגירה של הבניין לשלושה ימים ולהעתקה של כמה מהמשרדים.

== גלריה ==
<gallery>
קובץ:New York-Manhattan-24-UNO-1982-gje.jpg|קישור=|בניין המזכירות מכיוון נהר ההדסון
קובץ:United Nations Building (6279787666).jpg|קישור=|בניין המזכירות לצד הספרייה
קובץ:UNO New York.JPG|קישור=|חזית הבניין
קובץ:Deputy Secretary Blinken Delivers Remarks at the Global Community Engagement and Resilience Fund Meeting (29228644494).jpg|קישור=|חדר ישיבות
</gallery>

==לקריאה נוספת==
<div style="direction: ltr;">
* 
</div>
==קישורים חיצוניים==

<div style="direction: ltr;">
*[https://web.archive.org/web/20080913214835/http://www.un.org/tours/ United Nations Visitors Centre]
</div>

==הערות שוליים==

קטגוריה:האומות המאוחדות: מבנים
האומות המאוחדות
קטגוריה:מבנים שתכנן לה קורבוזיה
קטגוריה:מבנים שתכנן אוסקר נימאייר
Sally Walker

Sally Walker (בעברית: סאלי ווקר) הוא סינגל שהוקלט על ידי הזמרת-יוצרת האוסטרלית איגי אזליה, מתוך אלבומה השני, In My Defense. השיר יצא לאור ב-15 במרץ 2019, כסינגל הראשון והפותח מתוך האלבום.

השיר הגיע למקום השביעי במצעד השירים הדיגיטליים שביוון.

== רקע וכתיבה ==
השיר נכתב על ידי איגי אזליה ואנתוני וייט והופק על ידי ג'יי. וייט דיד איט. השיר הוא שיר בגנון ההיפ הופ. על השיר נטען כי הוא דומה לשיר "Money" של הראפרית האמריקאית קארדי בי, ולשיר "Humble" של קנדריק לאמאר.

ב-11 בדצמבר 2018, פרסמה אזליה הצצה של השיר באינסטגרם שלה.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של איגי אזליה ב-14 במרץ 2019. הקליפ בוים על ידי קולין טילי שביים גם את הקליפים של השירים "Savior" ו-"Kream". הקליפ מתחיל כאשר ניתן לראות חבורת בנות מתהלכת ברחוב. בהמשך, אחת הבנות נדרסת. בקליפ משתתף ג'יימס צ'ארלס.

נכון לאוקטובר 2019, מונה הצפיות של הקליפ עומד על כ-66 מיליון צפיות.

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref></ref>
|
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי איגי אזליה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:וידאו קליפים שבוימו על ידי קולין טילי
קטגוריה:שירים על נקמה
קטגוריה:שירי היפ הופ
קטגוריה:סינגלים בהוצאת אמפייר דיסטריביושן
פו (מכתש פגיעה)

מכתש פו הוא מכתש פגיעה הנמצא על כוכב חמה אשר קרוי על שמו של המשורר והסופר האמריקני אדגר אלן פו. האיגוד האסטרונומי הבינלאומי הכריז על שמו של המכתש ב-2008.

== קישורים חיצוניים ==

<div class="mw-content-ltr">
* 
* 
* 
</div>
== הערות שוליים ==

קטגוריה:מכתשי פגיעה על כוכב חמה
קטגוריה:אדגר אלן פו
שקופים (שיר)

"שקופים" הוא סינגל שהוקלט על ידי הזמרת-יוצרת הישראלית קרן פלס, בשיתוף עם הזמר רון בוחניק. השיר יצא לאור ב-9 בדצמבר 2018, כסינגל מתוך האלבום שקופים, על ידי חברת התקליטים של עופר מנחם.

עם יציאתו נכנס השיר אל המקום הראשון במצעד של מדיה פורסט, והראשון במצעד של גלגלצ.

== רקע וכתיבה ==
השיר נכתב על ידי קרן פלס ואמיר דדון, הולחן על ידי פלס והופק על ידי גלעד שמואלי. השיר הוא מעין בלדת פופ. יוסי חרסונסקי הפנה כלפי השיר ביקורת חיובית, ואף העניק לו ציון של כארבעה כוכבי זהב מתוך חמישה בסך הכל.

בסמוך לצאתו, עלה השיר לרשת הזרמת המדיה ספוטיפיי.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של קרן פלס ב-4 בפברואר 2019. שלושה חודשים לאחר צאתו המקורית של השיר כסינגל. קודם לכן, עלה לערוצה אודיו של השיר אשר מציג את עטיפת הסינגל.

נכון למאי 2022, מונה הצפיות של האודיו עומד על כ-12 מיליון צפיות.

== מיקומי שיא ==

== קישורים חיצוניים ==

* 

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי קרן פלס
קטגוריה:שירי רון בוחניק
קטגוריה:דואטים
קטגוריה:שירים בעברית
קטגוריה:שירים שנכתבו על ידי קרן פלס
קטגוריה:שירים שנכתבו על ידי אמיר דדון
קטגוריה:שירים שהולחנו על ידי קרן פלס
קטגוריה:שירים שהופקו על ידי גלעד שמואלי
קטגוריה:שירים על כאב לב
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הד ארצי
מפחד עלייך

"מפחד עלייך" הוא סינגל שהוקלט על ידי הזמרת הישראלית מירי מסיקה, בשיתוף עם הראפר איזי. השיר יצא לאור ב-22 באוקטובר 2018, כסינגל שני מתוך האלבום אוקיינוס. במשך שבועות רבים היה השיר לשיר המושמע ביותר בתחנות הרדיו בישראל.

עם יציאתו נכנס השיר אל המקום הראשון במצעד של מדיה פורסט, והרביעי במצעד של גלגלצ.

== רקע וכתיבה ==
השיר נכתב על ידי שחף וולמן, הולחן על ידי אלנתן שלום והופק על ידי רוני בראון ואיתי צוק. השיר הוא שיר קצבי המכיל בתוכו את סגנון הפופ. יוסי חרסונסקי הפנה כלפי השיר ביקורת חיובית, ואף העניק לו ציון של ארבעה וחצי כוכבי זהב מתוך חמישה בסך הכל.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של מירי מסיקה ב-21 באוקטובר 2018. הקליפ בוים על ידי איה זך. בנוסף לכך, יצא עבור השיר רמיקס רשמי אותו עשה עופר ניסים. הרמיקס עלה לערוץ היוטיוב של מסיקה גם כן.

נכון לאפריל 2023, מונה הצפיות של האודיו עומד על כ-7.3 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי מירי מסיקה
קטגוריה:שירי איזי
קטגוריה:שירי עופר ניסים
קטגוריה:דואטים
קטגוריה:שירים בעברית
קטגוריה:שירים שהופקו על ידי עופר ניסים
קטגוריה:שירים על פחד
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
מזזומבור

מזזומבור (בהונגרית: Mezőzombor) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית מזזומבור נמצאת בירידה שנים רבות מ-2,526 תושבים בשנת 1990 עד 2,426 תושבים בשנת 2018.

במזזומבור חיו מעט יהודים ובמקום היה בית קברות יהודי.
{| class="wikitable"
! שנה
! כמות יהודים
! כלל האוכלוסייה
|-
|1840
|102
|
|-
|1880
|34
|1,153
|-
|1910
|40
|
|-
|1920
|17
|
|-
|1930
|7
|
|-
|1941
|4
|2,471
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=EN&p_id=03443 הכפר באתר הלשכה המרכזית לסטטיסטיקה ההונגרית] 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
הו ליבי

הו ליבי הוא סינגל שהוקלט על ידי הזמרת-יוצרת הישראלית דיקלה, מתוך אלבום האולפן השישי שלה, חופשייה.<ref></ref> השיר יצא לאור ב-17 בנובמבר 2018, על ידי חברת התקליטים הליקון, כסינגל הרביעי מתוך האלבום.<ref></ref>

עם יציאתו נכנס השיר אל המקום הרביעי במצעד של מדיה פורסט.

== רקע וכתיבה ==
השיר נכתב על ידי דיקלה, הולחן על ידי דיקלה ועידו אוחיון והופק על ידי עדי רותם, דיקלה ועידו אוחיון גם כן. השיר הוא מעין בלדת ים-תיכונית, בו דיקלה פונה ושרה אל הלב שלה. היא אף שרה על אהבה נכזבת.

יוסי חרסונסקי סקר את השיר בחיוב רב והעניק לו ציון של ארבעה וחצי כוכבי זהב מתוך חמישה בסך הכל.

== וידאו קליפ ==
הווידאו קליפ המלא שצולם עבור השיר הועלה לערוץ היוטיוב של דיקלה ב-17 בנובמבר 2018. הקליפ בוים על ידי אלון שפרנסקי ואורון שלום. לאורכו של הקליפ ניתן לראות את דיקלה יושבת על כסא, תוך שעל גבי הקיר מולה ניצב מקרן המציג גבר בסיטואציות שונות.

נכון לאפריל 2018, מונה הצפיות של הקליפ עומד על כ-400 אלף צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי דיקלה
קטגוריה:שירים בעברית
קטגוריה:שירים שנכתבו על ידי דיקלה
קטגוריה:שירים על כאב לב
קטגוריה:סינגלים בהוצאת הליקון
מונוק

מונוק (בהונגרית: Monok) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית מונוק נמצאת בירידה שנים רבות מ-1,888 תושבים בשנת 1995 עד 1,504 תושבים בשנת 2018.

==יהודי מונוק==
יהודי בשם וולף מונוקר (Monoker) הניח את היסוד לקהילה כבר בשלהי המאה ה-18, אך עיקר ההתיישבות היהודית במקום החלה רק בעשור השלישי של המאה ה-19. במקום היו חברה קדישא, מוסדות חינוך ומוסדות צדקה.

אחרי פרוץ מלחמת העולם השנייה 15 צעירים ממונוק נשלחו בקיץ 1941 לחזית אוקראינה, רק אחד מהם נותר בחיים.

באפריל 1944, נלקחו יהודי מונוק לגטו שאטוראליאויהיי, שם רוכזו רוב יהודי המחוז. בסוף מאי 1944 שולחו למחנה ההשמדה אושוויץ.

אחרי המלחמה חזרו למונוק שתי נשים יהודיות שניצלו. הן מצאו את בניין בית הכנסת הרוס ושרידים של ספרי התורה מושלכים באשפה. בשנת 1963 חי יהודי אחד במונוק.

{| class="wikitable"
! שנה
! כמות יהודים
! כלל האוכלוסייה
|-
|1840
|102
|
|-
|1880
|198
|2,694
|-
|1910
|108
|
|-
|1920
|111
|
|-
|1930
|87
|
|-
|1941
|66
|2,901
|-
|}

==לקריאה נוספת==
* פנקס הקהילות הונגריה, עמוד 355
* מונוק, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 222-223. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* [http://www.ksh.hu/apps/hntr.telepules?p_lang=EN&p_id=07825 הכפר באתר הלשכה המרכזית לסטטיסטיקה ההונגרית] 
* 
* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
פריג' (כפר)

פריג (בהונגרית: Prügy) הוא כפר במחוז בורשוד-אבאוי-זמפלן שבצפון מזרח הונגריה.

בפריג' חיו מספר יהודים ובמקום קיים בית קברות יהודי.
{| class="wikitable"
! שנה
! כמות יהודים
! כלל האוכלוסייה
|-
|1840
|20
|
|-
|1880
|60
|1,008
|-
|1910
|76
|
|-
|1920
|36
|
|-
|1930
|31
|
|-
|1941
|20
|1,920
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=EN&p_id=21272 הכפר באתר הלשכה המרכזית לסטטיסטיקה ההונגרית] 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
כף אלכסנדר (אנטארקטיקה)

כף אלכסנדר (באנגלית: Cape Alexander) הוא לשון יבשה המהווה את הקצה הדרומי של חצי האי צ'רצ'יל, ואת הצד המזרחי של הכניסה למפרץ קבינט, בחוף המזרחי של ארץ גרהם שבאנטארקטיקה.

== היסטוריה ==
=== גילוי הכף ===

הכף מופה לראשונה על ידי סקר שטחי חסות איי פוקלנד, וצולם מן האוויר על ידי משלחת רון לחקר אנטארקטיקה בדצמבר 1947.

=== מקור השם ===

שמו של הכף ניתן לו על ידי משלחת סקר שטחי חסות איי פוקלנד שגילתה את הכף.

הכף נקרא על שם אלברט ו. אלכסנדר (Albert V. Alexander), חבר הפרלמנט הבריטי, והלורד הראשון של האדמירליות.

== לקריאה נוספת ==

<div class="mw-content-ltr">• R. K. Headland, [https://books.google.co.il/books?id=Sg49AAAAIAAJ&pg=PA353&lpg=PA353&dq=%22Cape+Alexander%22+Antarctica&source=bl&ots=4eeJCl6Ene&sig=ACfU3U2Q1lClyWaZNXY9Oa7CjpyVylpnNA&hl=en&sa=X&ved=2ahUKEwj3lOPFnbLhAhUEIVAKHTkeBRoQ6AEwDHoECAgQAQ#v=onepage&q=%22Cape%20Alexander%22%20Antarctica&f=false Chronological List of Antarctic Expeditions and Related Historical Events], P 353</div>

<div class="mw-content-ltr">• Pedro Skvarca, [https://www.cambridge.org/core/journals/annals-of-glaciology/article/changes-and-surface-features-of-the-larsen-ice-shelf-antarctica-derived-from-landsat-and-kosmos-mosaics/21E4305D4F95AEB2D21C781BCD17851A/core-reader Changes and surface features of the Larsen Ice Shelf, Antarctica, derived from Landsat and Kosmos mosaics], Annals of Glaciology, Volume 20 1994, PP 6-12</div>

<div class="mw-content-ltr">• NATIONAL GEOSPATIAL-INTELLIGENCE AGENCY, [https://web.archive.org/web/20181225060846/https://msi.nga.mil/MSISiteContent/StaticFiles/NAV_PUBS/SD/Pub200/Pub200bk.pdf SAILING DIRECTIONS & ENROUTE, ANTARCTICA], P 106</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:229 כף אלכסנדר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=203&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף אלכסנדר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

אלכסנדר
אלכסנדר
אלכסנדר
קטגוריה:הממלכה המאוחדת והאזור האנטארקטי
ראטקה

ראטקה (בהונגרית: Rátka) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית ראטקה נמצאת בירידה שנים רבות מ-1,095 תושבים בשנת 1990 עד 936 תושבים בשנת 2018.

בראטקה חיו מעט יהודים.
{| class="wikitable"
! שנה
! כמות יהודים
! כלל האוכלוסייה
|-
|1840
|20
|
|-
|1880
|18
|2,694
|-
|1910
|19
|
|-
|1920
|11
|
|-
|1930
|4
|
|-
|1941
|2
|1,189
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=EN&p_id=12469 הכפר באתר הלשכה המרכזית לסטטיסטיקה ההונגרית] 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
מפרץ קבינט

מפרץ קבינט או לשון הים קבינט (באנגלית: Cabinet Inlet; מילולית: מפרץ הקבינט) הוא מפרץ מכוסה קרח, בין כף אלכסנדר לכף רובינסון, בחוף המזרחי של ארץ גרהאם שבאנטארקטיקה. 

אורכו של המפרץ 58 קילומטרים, ורוחב פתחו של המפרץ (בין כף אלכסנדר וכף רובינסון) 48 קילומטרים.

== היסטוריה ==
=== גילוי המפרץ ===
הכף מופה לראשונה על ידי סקר שטחי חסות איי פוקלנד, וצולם מן האוויר על ידי משלחת רון לחקר אנטארקטיקה בדצמבר 1947. 

=== מקור השם ===
המפרץ נקרא על שם הקבינט המלחמתי של בריטניה, אשר הקים את סקר שטחי חסות איי פוקלנד בשנת 1943.

== לקריאה נוספת ==

<div class="mw-content-ltr">• Suzanne L. Bevan, Adrian Luckman, Bryn Hubbard, Bernd Kulessa, David Ashmore, Peter Kuipers Munneke, Martin O’Leary, Adam Booth, Heidi Sevestre, and Daniel McGrath
, [https://core.ac.uk/download/pdf/157862006.pdf Intense Winter Surface Melt on an Antarctic Ice Shelf], Geophysical Research Letters, 45. https://doi.org/10.1029/2018GL077899 </div>

<div class="mw-content-ltr">• Suzanne L. Bevan, Adrian Luckman, Bryn Hubbard, Bernd Kulessa, David Ashmore, Peter Kuipers Munneke, Martin O’Leary, Adam Booth, Heidi Sevestre, and Daniel McGrath
, [https://www.the-cryosphere.net/11/2743/2017/tc-11-2743-2017.pdf Centuries of intense surface melt on Larsen C Ice Shelf], The Cryosphere, 11, 2743–2753, 2017 https://doi.org/10.5194/tc-11-2743-2017</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2268 מפרץ קבינט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2168&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ קבינט] באתר הגאזט האנטארקטי המשווה SCAR
* [https://geographic.org/geographic_names/antname.php?uni=2268&fid=antgeo_104 תצלום לוויין של אזור מפרץ קבינט]

== הערות שוליים ==

קבינט
קבינט
חצי האי צ'רצ'יל

חצי האי צ'רצ'יל (באנגלית: Churchill Peninsula) הוא חצי אי מכוסה קרח בחוף המזרחי של ארץ גרהאם שבאנטארקטיקה.

אורכו של חצי האי 50 קילומטרים, בכיוון דרום מזרח, היוצא מהחוף המזרחי של ארץ גרהאם. חצי האי מצוי בין מפרץ קבינט למפרץ אדי.

בקצה של חצי האי מצויה כף אלכסנדר, המפרידה בין חוף אוסקר השני (שמצפון מזרח לכף) לחוף פוין (שמדרום מערב לכף).

בחוף המזרחי של חצי האי מצויים מפרץ זימן, ומפרץ ברנטופארה.

== היסטוריה ==
=== גילוי המפרץ ===
הכף מופה לראשונה על ידי סקר שטחי חסות איי פוקלנד, וצולם מן האוויר על ידי משלחת רון לחקר אנטארקטיקה בדצמבר 1947.

=== מקור השם ===
המפרץ נקרא על שם וינסטון צ'רצ'יל, ראש ממשלת בריטניה שעמד בראש הקבינט המלחמתי של בריטניה, אשר הקים את סקר שטחי חסות איי פוקלנד בשנת 1943.

== לקריאה נוספת ==

<div class="mw-content-ltr">• Beau Riffenburgh, [https://books.google.co.il/books?id=fRJtB2MNdJMC&pg=PA585&lpg=PA585&dq=%22Churchill+Peninsula%22&source=bl&ots=dngS-slNMt&sig=ACfU3U0ttA4w9L5u9pMrXKoRwOXfPjutXA&hl=en&sa=X&ved=2ahUKEwj565uKq7LhAhWPKFAKHbrKAxQ4ChDoATAEegQICRAB#v=onepage&q=%22Churchill%20Peninsula%22&f=false Encyclopedia of the Antarctic, Volume 1], P 585</div>

<div class="mw-content-ltr">• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, [https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005], USGS</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2788 חצי האי צ'רצ'יל] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2686&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חצי האי צ'רצ'יל] באתר הגאזט האנטארקטי המשווה SCAR
* [https://www.yr.no/place/Antarctica/Other/Churchill_Peninsula/long.html תחזית מזג אוויר עדכנית ארוכת טווח עבור חצי האי צ'רצ'יל]

== הערות שוליים ==

צ'רצ'יל
צ'רצ'יל
צ'רצ'יל
קטגוריה:הממלכה המאוחדת והאזור האנטארקטי
חוזה פריז (1229)

אשרור החוזה על ידי ריימונד השביעי
חוזה פריז, המוכר גם בשם חוזה מו (בצרפתית: traité de Paris, או traité de Meaux), הוא חוזה שנחתם בין ריימונד השביעי, רוזן טולוז, ובין המלך לואי התשיעי, מלך צרפת, ב-12 באפריל 1229.

לואי היה קטין בעת חתימת החוזה, ובשמו חתמה אימו, בלנקה, נסיכת קסטיליה.

חוזה זה סיים באופן רשמי את מסע הצלב האלביגנזי שהחל בשנת 1209, כשההסכם כלל הודעה של ריימונד על תבוסתו לכוחותיו של לואי התשיעי.

על פי החוזה, ביתו של ריימונד, ג'ואן, תנשא לאלפונס, הרוזן מפואטייה, אחיו של המלך לואי התשיעי. בשל העובדה שג'ואן היא היורשת היחידה של הרוזן ריימונד, משמעות הדבר הייתה שאלפונס וג'ואן יהפכו לרוזני טולוז לאחר מותו של ריימונד.

ריימונד ויתר על יותר ממחצית מאדמותיו המזרחיות, וגם ויתר על התואר "המרקיז של פרובאנס", שנמסר לאפיפיור. ריימונד עצמו הורשה לשוב לכסאו, אך נאלץ להשבע אימונים למלך לואי התשיעי ולממלכה הצרפתית.

האמנה סיימה את עצמאותה הפוליטית של אוקסיטניה, שהתקיימה עד אז כאוטונומיה חלקית.

הקתרים, שנותרו ללא ביצורים וללא הגנתו של ריימונד, נטבחו למוות.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:היסטוריה כללית של ימי הביניים
קטגוריה:1229
קטגוריה:ממלכת צרפת: אמנות והסכמים
פריז (1229)
חוזה פריז (1900)

חוזה פריז (בצרפתית: traité de Paris) הוא חוזה שנחתם ב-27 ביוני 1900 בין הרפובליקה הצרפתית השלישית ובין ממלכת ספרד בנוגע לחבל ריו מוני (בגינאה המשוונית המודרנית).

על פי החוזה, אזור ריו מוני נותר נקי מסכסוכים. ספרד קיבלה רק 26,000 קילומטרים רבועים, במקום ה-300,000 שהיא ביקשה בתחילה. בנוסף, צרפת קיבלה את זכות הראשונים לתביעת בעלות על השטח במקרה שהכוחות הספרדיים יחליטו לנטוש את האזור.

==הערות שוליים==

קטגוריה:היסטוריה כללית של ימי הביניים
קטגוריה:1900
פריז (1900)
קטגוריה:ממלכת צרפת: אמנות והסכמים
ויסאקפאטנאם

ויסאקפאטנאם (בטלוגו: విశాఖపట్నం, בהינדית: विशाखपट्नम, באנגלית: Visakhapatnam) היא העיר הגדולה ביותר במדינה ההודית אנדרה פרדש. ויסאקפאטנאם היא בירת מחוז ויסאקפאטנאם. זוהי העיר המאוכלסת ביותר באנדרה פרדש אשר הכילה 2,035,922 תושבים נכון לשנת 2011, מה שהופך אותה לעיר ה-14 בגודלה במדינה. העיר נמצאת גם במרכז המטרופולין ה-9 בגודלו בהודו אשר כולל 5,018,000 תושבים. העיר שוכנת לאורך החוף של מפרץ בנגל והעיר מכילה את הנמל הרביעי בגודלו בהודו ואת המספנה הוותיקה ביותר בהודו.

האטרקציות התיירותיות המרכזיות בעיר כוללות את החופים של העיר, מקדש מהמאה ה-11, אתרים בודהיסטים עתיקים, ומוזיאון הצוללות.

== קישורים חיצוניים ==

* 
* 

קטגוריה:הודו: ערים
קטגוריה:אנדרה פרדש: ערים
קטגוריה:הודו: ערי נמל
יוסי צמח

יוסי צמח (1 בדצמבר 1940 – 15 בינואר 2015) היה במאי, מפיק, זמר ושחקן ישראלי. נמנה עם צוות ההקמה של הטלוויזיה הישראלית (לימים - "הערוץ הראשון"). צמח ביים תוכניות טלוויזיה ובעיקר תוכניות בידור רבות משתתפים ושימש מאוחר יותר כראש חטיבת התוכניות בעברית בטלוויזיה הישראלית.

את שירותו הצבאי עשה כזמר ושחקן בלהקת גייסות השריון. לאחר השירות הצבאי היה חבר בלהקת התרנגולים ושימש במאי של להקות צבאיות, בהן; להקת פיקוד צפון, להקת פיקוד המרכז ולהקת גייסות השריון.

בין התוכניות אותן ביים בטלוויזיה: אירוויזיון 1979, תחרות האירוויזיון הראשונה ששודרה מישראל בהשתתפות 19 מדינות. התוכנית ,"כל העולם במה", שהפיקה אמ"י בשנת 1985 והתוכנית "יהורם גאון שר משירי זעירא" בה מספר יהורם גאון על מרדכי זעירא ושר משיריו.

צמח נפטר ב-15 בינואר 2015.

== קישורים חיצוניים ==

* [https://www.youtube.com/watch?v=Zc-5FfNHoPQ&t=14s חדשות השבת - הלך לעולמו יוסי צמח, לשעבר במאי ראשי ומנהל תוכניות בערוץ 1]
* [http://www.army-bands.co.il/info.asp?id=951 יוסי צמח], באתר "שרים במדים"

קטגוריה:הערוץ הראשון: אישים
קטגוריה:במאי טלוויזיה ישראלים
קטגוריה:מפיקי טלוויזיה ישראלים
קטגוריה:זמרים ישראלים
קטגוריה:שחקנים ישראלים
קטגוריה:חברי להקת גייסות השריון
קטגוריה:חברי להקת התרנגולים
קטגוריה:ישראלים שנולדו ב-1940
קטגוריה:ישראלים שנפטרו ב-2015
אלפא רומיאו אלפאסוד ספרינט

אלפא רומיאו אלפאסוד ספרינט (באיטלקית: Alfa Romeo Alfasud Sprint) היא מכונית קופה מתוצרת יצרנית הרכב האיטלקית אלפא רומיאו בין השנים 1976–1989 באיטליה ובדרום אפריקה.

משנת 1983 הדגם קרוי: אלפא רומיאו ספרינט.

==דגמים==

* "Alfasud Sprint" - יוצר בין השנים 1976 – 1978.
* "Alfasud Sprint 1.3" - יוצר בין השנים 1978 – 1979.
* "Alfasud Sprint Veloce 1.3" - יוצר בין השנים 1979 – 1983.
* "Sprint 1.3" - יוצר בין השנים 1983–1989.
* "Alfasud Sprint 1.5" - יוצר בין השנים 1978 – 1979.
* "Alfasud Sprint Veloce 1.5" - יוצר בין השנים 1979 – 1983.
* "Sprint 1.5" - יוצר בין השנים 1983 – 1987.
* "Sprint 1.5 Quadrifoglio Verde" - יוצר בין השנים 1983 – 1987.
* "Sprint 1.7 Quadrifoglio Verde " - יוצר בין השנים 1987 – 1989.
* "Sprint 1.7 i.e. Quadrifoglio Verde" - יוצר בין השנים 1987 – 1989.

באוסטרליה היה מויצר דגם ג'יוקטולו המבוסס על אלפא רומיו ספרינט.

=="אלפא רומיאו אלפאסוד ספרינט"==

* יוצרו 116,552 יחידות.
* 4 נוסעים.
* 3 דלתות.
* מנוע קדמי.
* מנוע בנזין.
* מנוע הנעה קדמית.

== תמונות ==
<gallery mode="packed" heights="120">
קובץ:" 11 - ITALY - Alfa Romeo Alfasud Sprint.JPG|"אלפא רומיאו אלפאסוד ספרינט"
קובץ:1979 Alfa Romeo Alfasud Sprint 1.3 (8794625861).jpg|"אלפא רומיאו אלפאסוד ספרינט", שנת 1979
קובץ:Alfasud Coupe Bianca.JPG|"אלפא רומיאו אלפאסוד ספרינט"
קובץ:1981 Alfa Romeo Alfasud Sprint Veloce 1.5 (6985703075).jpg|"אלפא רומיאו אלפאסוד ספרינט", שנת 1981
קובץ:Alfasud av.jpg|"אלפא רומיאו אלפאסוד ספרינט"
קובץ:Alfasud ar.jpg|"אלפא רומיאו אלפאסוד ספרינט"
</gallery>

==ראו גם==
* אלפא רומיאו
* אלפא רומיאו GT
==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1976
קטגוריה:מכוניות קופה
קטגוריה:רכבי אלפא רומיאו
קטגוריה:כלי רכב איטלקיים
קטגוריה:כלי רכב המיוצרים בדרום אפריקה
טקטהרקאן

טקטהרקאן (בהונגרית: Taktaharkány) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית טקטהרקאן נמצאת בירידה שנים רבות מ-4,166 תושבים בשנת 2001 עד 3,557 תושבים בשנת 2018.

משפחות יהודיות ראשונות הגיעו לכפר בתחילת המאה ה-19. לקהילה היו בית עלמין ובית כנסת. הקהילה השתייכה לזרם האורתודוקסי.

בפרוץ מלחמת העולם השנייה גויסו כ-20 צעירים יהודים מטקטהרקאן לעבודות כפייה.

באפריל 1944 הובלו יהודי הכפר בעגלות לשאטוראליאויהיי. בסוף מאי 1944 שולחו למחנה ההשמדה אושוויץ ובניין בית הכנסת בכפר נהרס.

אחרי המלחמה שרדו וחזרו לכפר חמש נשים יהודיות שעזבו את הכפר תוך זמן קצר.

{| class="wikitable"
! שנה
! כמות יהודים
! כלל האוכלוסייה
|-
|1840
|13
|
|-
|1880
|68
|1,490
|-
|1910
|66
|
|-
|1920
|66
|
|-
|1930
|72
|
|-
|1941
|59
|3,154
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA304#v=onepage&q=Uszka&f=false טקטהרקאן] בפנקס הקהילות הונגריה, עמוד 304-305
* טאקטאהארקאן', בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 165. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=18245 הכפר באתר הלשכה המרכזית לסטטיסטיקה ההונגרית] 
* 
* [https://dbs.bh.org.il/he/טאקטאהארקאן/מקום קהילת טקטהרקאן] באתר בית התפוצות.

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
טקטקנז

טקטקנז (בהונגרית: Taktakenéz) הוא כפר במחוז בורשוד-אבאוי-זמפלן שבצפון מזרח הונגריה.

בטקטקנז חיו מעט יהודים ובמקום היה בית קברות יהודי.

{| class="wikitable"
! שנה
! כמות יהודים
! כלל האוכלוסייה
|-
|1840
|5
|
|-
|1880
|53
|641
|-
|1910
|9
|
|-
|1920
|10
|
|-
|1930
|13
|
|-
|1941
|12
|1,277
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=28787 הכפר באתר הלשכה המרכזית לסטטיסטיקה ההונגרית] 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
טקטסדה

טקטסדה (בהונגרית: Taktaszada) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית טקטסדה נמצאת בירידה שנים רבות מ-2,112 תושבים בשנת 1990 עד 1,863 תושבים בשנת 2018 (ירידה של מעל 10%).

בטקטסדה חיו מעט יהודים ובמקום היה בית קברות יהודי.

{| class="wikitable"
! שנה
! כמות יהודים
! כלל האוכלוסייה
|-
|1840
|14
|
|-
|1880
|51
|1,037
|-
|1910
|19
|
|-
|1920
|20
|
|-
|1930
|19
|
|-
|1941
|11
|1,889
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=03133 הכפר באתר הלשכה המרכזית לסטטיסטיקה ההונגרית] 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
טאיה

טאיה (בהונגרית: Tállya) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית טאיה נמצאת בירידה שנים רבות מ-2,375 תושבים בשנת 1990 עד 1,757 תושבים בשנת 2018 (ירידה של מעל 25%). היישוב נמצא על דרךהאדמו"רים (הונגריה).

==הקהילה היהודית==
יהודים התיישבו בטאיה במחצית השנייה של המאה ה-18 ושימשו כחוכרי אחוזות. הקהילה התארגנה בשנת 1820 והקימה שלושה בתי כנסת, חברה קדישא, מקווה, ומוסדות לימוד שונים כולל ישיבה.

בתקופת הטרור הלבן היו יהודי טאיה נתונים לפרעות ומעשי שוד, ורק פלוגת הגנה יהודית שנשלחה מבודפשט הצילה את הקהילה מידי הפורעים.

בשנת 1938 הופקעו מידי יהודי טאיה הכרמים ורישיונות בתי המרזח, ונאסר עליהם לסחור ביין. בדצמבר 1942 גויסו גברים יהודים לעבודות כפייה ומשפחותיהם נותרו ללא פרנסה.

אחרי כניסת הצבא הגרמני להונגריה במרץ 1944 נצטוו היהודים להסתגר בבתיהם ובסוף אפריל רוכזו בבית הכנסת, ואחרי שנשדדו מרכושם בידי הז'נדרמים הונגרים, הועברו לגטו שאטוראליאויהיי. משם שולחו למחנה ההשמדה אושוויץ.

אחרי המלחמה חזרו לעיירה כ-20 גברים יהודים ממחנות שרות העבודה (עבודות כפייה לגברים יהודים עבור הצבא ההונגרי) נוכמה שים ששרדו מאושוויץ. הם מצאו את בתי הכנסת שדודים ו-20 ספרי התורה שהיו בהם נעלמו. נשתמרו הפרוכת (שנמסרה למוזיאון היהודי בבודפשט) וספריית הרב, שהועברה לקהילת דברצן. בשנת 1947 נחנכה אנדרטה לזכר הנספים בשואה.

בשנת 1960 כבר לא היו יהודים בטאיה.

{| class="wikitable"
! שנה
! כמות יהודים
! כלל האוכלוסייה
|-
|1840
|340
|
|-
|1880
|420
|3,668
|-
|1910
|282
|
|-
|1920
|299
|
|-
|1930
|196
|
|-
|1941
|173
|3,564
|-
|}

==ילידי המקום==

* בלה פביאן, (במקור פוירמן, 1889–1966) היה עורך דין, פוליטיקאי, פובליציסט יהודי-הונגרי.
* אלפרד פסטרנק (1930–2023) היה רופא יהודי-הונגרי, חבר חיצוני באקדמיה ההונגרית למדעים.
* שומה גוטי (במקור שמחה שמואל גוטמן, 1866–1930) היה עורך דין, סופר, ומחזאי יהודי-הונגרי.
* שאמו פנייש (במקור שלמה פוירליכט, 1862–1937) היה סופר, עיתונאי, עורך דין יהודי-הונגרי.

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA299#v=onepage&q=Uszka&f=false טאיה] בפנקס הקהילות הונגריה, עמוד 299–300
* טאיה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 161–162. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=12210 הכפר באתר הלשכה המרכזית לסטטיסטיקה ההונגרית] 
* 
* [https://dbs.bh.org.il/he/טאליה/מקום קהילת טאיה] באתר בית התפוצות

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
ברחוב האחיות השחורות

ברחוב האחיות השחורות (באנגלית: On Black Sisters Street) הוא רומן מאת צ'יקה אוניגווה שנכתב במקור באנגלית אך יצא לאור לראשונה בתרגום להולנדית בשם Fata Morgana. הספר משמיע את קולן של נשים שהיגרו לאירופה מאפריקה שנאלצות לפנות לתעשיית המין כדי לשרוד. הספר תורגם לעברית על ידי נעה שביט ויצא לאור באריה ניר הוצאה לאור ב־2013. הספר זכה בפרס NLNG לשנת 2012, הפרס הספרותי החשוב ביותר בניגריה.

== תקציר עלילה ==
עלילת הספר מתרחשת בין ניגריה לבלגיה, ועוקבת אחר חייהן של אָמָה, סיסי, אֶפֶה וג'ויס, אשר נפגשות בדירה בקומת קרקע, שיש בה חמישה חדרי שינה בגודל תא טלפון וקירות צבועים באדום, באזור מוזנח ואפרורי של אנטוורפן. ארבען פותו על ידי אותו סוחר נשים מניגריה עם הבטחות לעושר מהיר המצפה להן באירופה. עם רדתן מהמטוס בבלגיה הן מובלות לדירה שמנהלת מאדאם, נדרשות למסור לה את דרכוניהן ומתחילות מיד לעבוד בזנות – בברים וברובע החלונות האדומים. אבל כאשר סיסי, שמנסה לזכות בחירותה, נרצחת, עולמן השברירי ממילא עומד בפני קריסה.
מלוכדות בשל הטרגדיה, שלוש הנשים שנותרו – ג'ויס, יפהפייה סודנית, היחידה שנשארה בחיים מכל משפחתה; אָמָה, שתוקפנותה מסתירה עבר של התעללות; ואֶפֶה, שנחושה להעניק לבנה עתיד טוב יותר משלה – מתחילות לחלוק את סיפוריהן. אלה הם סיפורים על ייאוש, חולשות אנוש וחלומות מנופצים אך גם על שמחה, נדיבות ואהבה.

==עבודת התחקיר==
עלילת הספר מתבססת על תחקיר מקיף וראיונות עם נשים ניגריות מתעשיית המין באירופה שערכה הסופרת, ילידת ניגריה, שהתגוררה בעת הוצאת הספר 17 שנים בבלגיה. את התחקיר לספר החלה אוניגווה בבית הקפה ששימש מקום מפגש לקהילה הניגרית באנטוורפן: 

==חשיבות==
"ברחוב האחיות השחורות" זיכה את הסופרת בפרס NLNG, הפרס הספרותי החשוב ביותר בניגריה, ב-2012. עם פרסום הספר נסעה הסופרת לבתי ספר בערים וכפרים בניגריה יחד עם ארגוני סיוע והרצתה לנערות בנות 14–16 (גיל הכניסה לעולם הזנות) על נתיב הסחר בנשים מניגריה למדינות אירופה.

==לקריאה נוספת==
*[https://www.e-vrit.co.il/ברחוב_האחיות_השחורות-details.aspx פרק ראשון מתוך הספר], באתר "עברית"
*[http://irisganor.com/?p=1715 ביקורת על הספר] בבלוג "אלה יווניה קוראת ספרים", בלוג ביקורות ספרים

==הערות שוליים==

קטגוריה:סיפורת פמיניסטית
קטגוריה:ספרות אפריקאית
קטגוריה:ספרי אריה ניר הוצאה לאור
דומי X5

דומי X5 (באנגלית: Domy X5) הוא קרוסאובר קומפקטי מתוצרת יצרנית הרכב הסינית Zotye Auto (שם רשמי: "Zotye International Automobile Trading Co., Ltd", שם בסינית: "众泰汽车") מסדרת "Domy" אשר מיוצר משנת 2015 ועד היום בסין.

=="דומי X5"==

* דגם ה"דומי X5" הוצג לראשונה בשנת 2015 בתערוכת הרכב הבינלאומית בשאנגחאי.
* מכירות דגמי "דומי X5" החלו בספטמבר 2015.
* 5 דלתות.
* 5 נוסעים.
* מנוע בנזין.
* מנוע הנעה קדמית.
* מחיר היחידה מדגמי "דומי X5" בסין עמד על 79,800 - 108,000 רנמינבי (2015).

==תמונות==
<gallery mode="packed" heights="120">
קובץ:Domy X5 China 2017-03-26.jpg |דומי X5
קובץ:Domy X5 3 China 2017-03-26.jpg |דומי X5
קובץ:Zotye Domy X5 top rear.jpg |דומי X5
קובץ:Zotye Domy X5 rear.jpg |דומי X5
</gallery>
==ראו גם==
* זוטי דומי X7 
* Zotye T500
* Zotye T700
* Zotye Z100
* Zotye Z300
* Zotye Z500
* זוטי SR7

==קישורים חיצוניים ==

* [http://www.zotye.com/ אתר Zotye Auto]

==הערות שוליים==

קטגוריה:דגמי מכוניות שהושקו ב-2015
קטגוריה:קרוסאובר
קטגוריה:רכבי זוטי
קטגוריה:כלי רכב המיוצרים בסין
בניטו גארסיה

בניטו גארסיה קאנו (בספרדית: Benito García Cano, 3 באפריל 1915 – 24 באוגוסט 1999) היה כדורגלן ספרדי ששיחק בעמדת הבלם בשנות ה-30 וה-40 של המאה ה-20 שנודע בשמו הפרטי, בניטו. שיחק שש שנים במדי ברצלונה, עמה זכה בגביע הספרדי ובאליפות ספרד. כמו כן היה גם מאמן כדורגל ויזם, מהמקימים של רשת חנויות ספורט, "בניטו ספורטס".

== קריירה ==
בניטו החל את הקריירה שלו במספר קבוצות קטנות. תחילה בבטיס דה קווטרו קמינוס, בהמשך בפניה אלברס דה מדריד ולאחר מכן בנסיונל מדריד. ב-1938 שיחק בקרטחנה, וכעבור שנה חתם בשורות ברצלונה, מהקבוצות הבכירות בכדורגל בספרד. בעונת 1940/1941 החל לשחק באופן תדיר בהגנת הקבוצה. בעונת 1941/1942 התקשתה ברצלונה בליגה והייתה על סף ירידה לליגה השנייה, אך בזכות מספר ניצחונות במחזורי הסיום של העונה נמנעה מכך. חרף חוסר ההצלחה בליגה, זכתה ברצלונה בסוף העונה בגביע הספרדי. במשחק הגמר שנערך ב-21 ביוני 1942 נגד אתלטיק בילבאו פתח בניטו בהרכב ברצלונה וסייע לקבוצתו לנצח 4–3 בהארכה. בעונת 1944/1945 ערך 5 הופעות בליגה ולקח חלק בזכייתה של ברצלונה באליפות השנייה בתולדותיה. בסיום העונה, בגיל 30, פרש ממשחק.

בניטו אמנם לא היה קטלאני, אך בזכות תקופתו בברצלונה, בירת קטלוניה, זכה להשתתף במשחק ידידות של נבחרת קטלוניה ב-1942.

לאחר שפרש ממשחק, החל בניטו לעסוק כמאמן כדורגל. במהלך השנים אימן באופן בלעדי קבוצות ברחבי קטלוניה, כולן בליגות הנמוכות בספרד. תחילה אימן ארבע שנים את סנט אנדראו שמברצלונה, והוא הוביל אותה להעפלה לליגה השנייה ב-1950. בעונת 1951/1952 אימן את בדלונה שבקרבת ברצלונה, גם היא בליגה השנייה, אך בסיום העונה ירדה הקבוצה לליגה השלישית. בהמשך אימן את טראסה ומנרזה, לשתיהן עזר לזכות באליפות הליגה השלישית, אאורופה ולסיום מטארו. ב-1961 חדל מעבודתו כמאמן.

ב-1943, עוד בזמן שהיה שחקן ברצלונה, הקים ביחד עם חברו לקבוצה מריאנו מרטין רשת חנויות ספורט שזכתה להצלחה לאורך השנים ונודעה בהמשך בשם "בניטו ספורטס". ב-24 באוגוסט 1999 הלך בניטו לעולמו, בגיל 84.

== תארים ==
=== כשחקן ===
;ברצלונה
* אליפות ספרד: 1944/1945
* הגביע הספרדי: 1941/1942

=== כמאמן ===
;סנט אנדראו
* אליפות הליגה השלישית בספרד: 1949/1950
;טראסה
* אליפות הליגה השלישית בספרד: 1953/1954
;מנרזה
* אליפות הליגה השלישית בספרד: 1955/1956

== לקריאה נוספת ==
<div class="mw-content-ltr">
* 
* Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. 
</div>

== קישורים חיצוניים ==

* [http://www.webdelcule.com/juenpre/benito.html Benito Garcia Cano] באתר webdelcule

== הערות שוליים ==

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:כדורגלני ברצלונה
קטגוריה:מאמני כדורגל ספרדים
קטגוריה:ספרדים שנולדו ב-1915
קטגוריה:ספרדים שנפטרו ב-1999
בנזואיל פראוקסיד

בנזואיל פראוקסיד הוא תרופה וכימיקל תעשייתי. כתרופה הוא משמש לטיפול מקומי באקנה. תופעות לוואי נפוצות לתרופה הן גירוי, יובש והתקלפות העור. בטיחות השימוש בו במהלך ההריון אינה ידועה.

== שימוש בטיפול בפצעי בגרות ==
בנזואיל פראוקסיד יעיל בהפחתת מספר פצעי הבגרות ובחומרתם ואינו גורם לחסינות אנטיביוטית.

השימוש בבנזואיל פראוקסיד הוא בצורת ג'ל, משחה או נוזל הנמרחים ישירות על פצעי הבגרות בריכוזים של 2.5%, 5% ו-10%. היעילות של הריכוז הנמוך של בנזואיל פראוקסיד דומה לזו של הריכוזים הגבוהים יותר, ובשימוש בו פחות תופעות לוואי.

בנזואיל פראוקסיד גורם לעיתים לגירוי ויובש בעור המטופל, אך לרוב העור מפתח עמידות לתרופה לאחר כשבוע. כשליש מהמטופלים בבנזואיל פראוקסיד מפתחים רגישות לקרינת UV-B וכאחד מחמש מאות מפתחים רגישות יתר לתרופה.

לבנזואיל פראוקסיד היכולת להלבין בגדים צבעוניים ושיער ויש להיזהר במהלך שימוש בתרופה.

==קישורים חיצוניים==

==הערות שוליים==

קטגוריה:משחות
קטגוריה:רשימת התרופות החיוניות של ארגון הבריאות העולמי
טוטם ספרים

טוטם ספרים היא הוצאת ספרים עצמאית ישראלית, המוציאה לאור ספרי פרוזה ושירה ישראלים.

הוצאת טוטם נוסדה בשנת 2012 בידי הסופרת והמבקרת לילי פרי, שמשמשת כעורכת הראשית. בהוצאה ראו אור מספריהם של משוררים וסופרים, ביניהם: רן יגיל, דב בהט, יוכבד בן-דור, רבקה רז, מאיר עוזיאל, ענת לויט, איציק אביב.<ref></ref>

ספר הפרוזה ברבורים בג'רוזלם ביץ' מאת לילי פרי, בהוצאת טוטם, היה בין המועמדים לפרס ספיר לספרות בשנת 2019.<ref></ref>

ההוצאה מפעילה את מגזין האינטרנט הספרותי "סלונט", שמוקדש לאהבת המילה הכתובה. לילי פרי היא העורכת הראשית של האתר. בין חברי המערכת: רן יגיל, פרופ' אורציון ברתנא, פרופ' גד קינר קיסינגר. סלונט נותן מקום ליצירות ספרותיות של יוצרים ותיקים וחדשים. באתר מתפרסמים שירים, סיפורים, סקירות ספרות, המלצות על ספרים ומאמרים ספרותיים.<ref></ref> במדור "נעים להכיר"<ref></ref> מתפרסמים ראיונות אישיים עם סופרים ומשוררים. כמו כן, מערכת האתר מקיימת ראיונות ושיחות ספרותיות און-ליין עם מגוון יוצרים, שמתפרסמים בערוץ היוטיוב של סלונט.
==קישורים חיצוניים==
*

*ספרי [https://www.nli.org.il/he/search?projectName=NLI#&q=lsr01,contains,טוטם%20,AND;&bulkSize=30&index=0&sort=rank&t=allresults&mode=advanced&Advanced=true&ALang=כל%20השפות&ADate=כל%20שנות%20הפרסום||||&ATab=%D7%9B%D7%9C%20%D7%A1%D7%95%D7%92%D7%99%20%D7%94%D7%97%D7%95%D7%9E%D7%A8&AFar=false&ARights=false&ASearch=lsr01,contains,%D7%98%D7%95%D7%98%D7%9D%20,AND;&ASearchText=%D7%94%D7%95%D7%A6%D7%90%D7%94%20%D7%9C%D7%90%D7%95%D7%A8,%D7%A2%D7%9D%20%D7%9E%D7%99%D7%9C%D7%95%D7%AA%20%D7%94%D7%97%D7%99%D7%A4%D7%95%D7%A9,%D7%98%D7%95%D7%98%D7%9D%20,AND טוטם ספרים] במאגר הספרייה הלאומית
*[https://www.e-vrit.co.il/Publisher/973/טוטם_ספרים ספרי טוטם] באתר עברית
*נורית ויסמן, [https://nuritha.co.il/he/node/1479 על טוטם ספרים], באתר נוריתה
*[https://salonet.org.il/ אתר האינטרנט] של המגזין הספרותי סלונט
*[https://www.facebook.com/p/סלונט-100063708003676/?paipv=0&eav=AfZBkzf87l6B4ux3CWztV96SMB7MotiWr1uQQBEaLjf3Puo40VjTR6cxo48KKTlBR3w&_rdr סלונט] ברשת החברתית פייסבוק
*[https://www.youtube.com/@user-bk4dp9cp1w/videos סלונט מגזין ספרותי] בערוץ יוטיוב

==הערות שוליים==

קטגוריה:הוצאות ספרים בישראל
קטגוריה:כתבי עת מקוונים ישראליים
קטגוריה:ישראל: חברות שהוקמו ב-2012
Zotye Z100

Zotye Z100 היא מכונית סופרמיני המוגדרת כמכונית עירונית מתוצרת יצרנית הרכב הסינית Zotye Auto (שם רשמי: "Zotye International Automobile Trading Co., Ltd", שם בסינית: "众泰汽车") אשר יוצרה בין השנים 2013–2017.

דגם "Zotye Z100" התבסס על דגם "סוזוקי אלטו" (קרוי בסין: "Jiangnan Alto", קוד רכב בסין: "CA71") אשר נמכר בסין בין השנים 1988 - 2013.

=="Zotye Z100"==

* דגם "Zotye Z100" הוצג לראשונה בשנת 2012 בתערוכת הרכב הבינלאומית בשאנגחאי.
* מנוע קדמי - 1.0 ליטר.
* מנוע בנזין.
* מנוע הנעה קדמית.
* מחיר היחידה מדגם "Zotye Z100" בסין עמד על 23,800-25,800 רנמינבי (2013).

==תמונות==
<gallery mode="packed" heights="120">
קובץ:Zotye Z100 China 2015-04-08.jpg | דגם "Zotye Z100" 
קובץ:Zotye Z100 China 2016-04-09.jpg| דגם "Zotye Z100" 
קובץ:Zotye Z100 02 China 2015-04-08.jpg | דגם "Zotye Z100" 
קובץ:Zotye Z100 2 China 2014-04-16.jpg | דגם "Zotye Z100" 
קובץ:Zotye Z100 China 2016-04-07.jpg | דגם "Zotye Z100" 
קובץ:Zotye Z100 China 2014-04-16.jpg | דגם "Zotye Z100" 
</gallery>

==ראו גם==
* דומי X5
* Zotye T500
* Zotye T700
* Zotye Z300
* Zotye T300

==קישורים חיצוניים ==

* [http://www.zotye.com/ אתר Zotye Auto]

==הערות שוליים==

קטגוריה:דגמי מכוניות שהושקו ב-2012
קטגוריה:מכוניות סופרמיני
Z100
קטגוריה:כלי רכב המיוצרים בסין
מניבים קרן הריט החדשה

מניבים קרן הריט החדשה בע"מ היא חברה ציבורית, הפועלת כקרן השקעות בנדל"ן בישראל (באנגלית: REIT - Real Estate Investment Trust). קרן ריט REIT היא חברה המחזיקה ומנהלת נדל"ן מניב. לקרן אין בעלי שליטה. החל מחודש אפריל 2017, מניית הקרן נסחרת בבורסה לני"ע בת"א, מניית החברה נסחרת במדד ת"א 90 ובמדד הנדל"ן.

==היסטוריה==
מניבים קרן הריט החדשה בע"מ היא קרן להשקעות במקרקעין בישראל (קרן REIT).

הקרן הוקמה בשנת 2015, לאחר שהשלימה גיוס של 267 מיליון שקל ממשקיעים שונים, וביניהם פועלים שוקי הון, מיטב דש, אוניברסיטת בר-אילן, אי.בי.אי, הלמן אלדובי, קרן פנסיה גלעד וגופים נוספים.

בבעלות החברה נכסים מניבים בשטח כולל של כ-301,000 מ"ר עילי, וכ-73,000 מ"ר שטחי חניה. הנכסים המניבים הם בעיקר בתחומי תעשייה ולוגיסטיקה, משרדים והייטק, ומסחר בישראל. אסטרטגיית ההשקעה של הקרן מבוססת על הניסיון, היכולת והמקצועיות של יזמיה וקבוצת הניהול, שהוקמה על ידם, ביצירה וניהול של פורטפוליו חדש ומגוון של נכסים מניבים איכותיים, לרבות נכסים בעלי פוטנציאל השבחה.

אסטרטגיית ההשקעה של הקרן מבוססת על הניסיון, היכולת והמקצועיות של יזמיה וקבוצת הניהול, שהוקמה על ידם, ביצירה וניהול של פורטפוליו חדש ומגוון של נכסים מניבים איכותיים, לרבות נכסים בעלי פוטנציאל השבחה.

==בעלי עניין==
מניבים היא חברה ציבורית, הנסחרת בבורסה לני"ע בתל אביב. בעלי המניות העיקריים בקרן הם גופים מוסדיים מובילים: כלל ביטוח, בנק הפועלים (פועלים שוקי הון), מנורה חברה לביטוח, מגדל ביטוח, מיטב דש, הראל, הפניקס ביטוח, קרן הפנסיה גלעד, אנליסט בית השקעות, בנק איגוד.

==נכסים בבעלות החברה==
בין הנכסים שבבעלות (חלקית או מלאה) של החברה:
* מתחמי להבים, טורבין ג'ט וטקג'ט אירופוילס, תפן
*קמפוס להבים, נהריה
*בית כרמלים, פארק אפק, ראש העין
* בית מניבים, ירושלים
* מרלו"ג לוגיסטיקר, אזור תעשייה הרטוב
* מתחם סנטרו, רחובות (50%)
* בניין הסדנה 6, כפר סבא
*בנין התעשייה 21, רעננה
* מבנה לוגיסטי, אלון תבור
* בניין המטה הארצי של המשטרה, רמלה
*קומות 31–32 במגדל משה אביב, רמת גן
*מתחם לוגיסטי נשרים, רמלה (50%)
*מגדל מניבים – בכפר סבא
*בית המניפה, אור יהודה
*מגדלי מניבים (לשעבר מגדלי שקל), בני ברק
*מתחם שלד פלד בקיסריה (50%)
*נוף הגפן, בי"ח סיעודי בחיפה (50%)
*מבנה תעשייתי, יבנה
*בית דנשר, פארק אפק, ראש העין
*מגדל ארמון, חיפה (50%)

==קישורים חיצוניים==
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:קיסריה: חברות
קטגוריה:קרנות השקעה בנדל"ן
קטגוריה:ישראל: חברות שהוקמו ב-2015
אבי בן אסאייג

אבי בן אסאייג (נולד בשנת 1965 בשדרות) הוא מנכ"ל אסם השקעות החל מאוגוסט 2018.

== ביוגרפיה ==
בן אסאייג גדל בשדרות להורים עולים ממרוקו. את לימודיו התיכוניים סיים בשנת 1983 בכפר הנוער "הדסים".

הוא סיים בהצטיינות תואר ראשון בכלכלה וחשבונאות בבית הספר למנהל עסקים רקנאטי באוניברסיטת תל אביב. ב-2005 סיים את התוכנית למנהלים בכירים של בית הספר למנהל עסקים באוניברסיטת הרווארד (AMP).
את דרכו המקצועית בראיית חשבון החל בן אסאייג ב-1992 כמנהל ביקורת בסומך חייקין KPMG. לאחר שלוש שנים מונה לסמנכ"ל כספים (CFO) בחברת אניגמה מערכות מידע וב-1997 החל את תפקידו כראש אגף הכספים ב-ECI.

לאחר שנתיים קודם לתפקיד סמנכ"ל כספים (CFO) של ECI, תפקיד שאותו מילא במקביל להצטרפותו לדירקטוריון ולוועדת הביקורת של חברת איסיטל. ב-2001 החל בן אסאייג את תפקידו כסמנכ"ל הכספים (CFO) של קבוצת שטראוס ולאחר 6 שנים התקדם לתפקיד משנה למנכ"ל ומנהל תפעול ראשי (COO) של הקבוצה. בשנת 2009 עבר אבי בן אסאייג לחברת אי די בי תיירות שם שימש כמנכ"ל וכשנה לאחר מכן הוא מונה למנכ"ל דלק ישראל.

לקבוצת אסם השקעות הגיע אבי בן אסאייג בשנת 2015 כמשנה למנכ"ל לאסטרטגיה, שיווק שרשרת אספקה ומצוינות עסקית, ולאחר כשנה קיבל לידיו את תפקיד מנכ"ל חטיבת המזון של החברה. בתפקידו זה היה בן אסאייג אחראי על פעילות חברת צבר, טבעול, בונז'ור, בית השיטה ומוצרי הבישול והאפייה של אסם (פסטה, פתיתים, קמח ושקדי מרק). בתפקידו זה הוביל בן אסאייג את המהלכים לשיפור תזונתי של מוצרי אסם.

באוגוסט 2018 הודיעה אסם על החלטתו של איציק צאיג לסיים את תפקידו ואבי בן אסאייג מונה במקומו למנכ"ל הקבוצה. במקביל לתפקידו באסם הוא משמש כדירקטור בהתנדבות של המרכז הרפואי הדסה. בספטמבר 2022 הגיעה הנהלת אסם להסכם עם העובדים על העלאת שכר המינימום ל-6,000 ש"ח.

בן אסאייג נשוי ואב לשלוש בנות. מתגורר בשוהם. אחיו הוא יהודה בן אסאייג, מנכ"ל מנורה מבטחים ביטוח.

==קישורים חיצוניים==
* 
* 

==הערות שוליים==

קטגוריה:בוגרי אוניברסיטת תל אביב
קטגוריה:מנכ"לים ישראלים
קטגוריה:סמנכ"לי כספים ישראלים
קטגוריה:דירקטורים ישראלים
קטגוריה:שדרות: אישים
קטגוריה:שוהם: אישים
קטגוריה:בוגרי פנימיית הדסים
קטגוריה:ישראלים שנולדו ב-1965
עאלמין

בפילוסופיה האסלאמית, המושג עאלמין (בערבית: عالمين) מתייחס ליקום כולו, לעולמות, או לקוסמוס. המושג כולל את האנשים, הצמחייה, החיות, כדור הארץ, הכוכבים, השדים והמלאכים.

==קישורים חיצוניים==

== הערות שוליים ==

קטגוריה:אסלאם
הלב שלי עומד למכירה

"הלב שלי עומד למכירה" הוא סינגל שהוקלט על ידי הזמרת הישראלית מאיה בוסקילה. השיר יצא לאור ב-12 במרץ 2019, על ידי חברת התקליטים של הפי"ל. השיר עתיד להיכלל באלבומה החמישי של בוסקילה, אשר שמו טרם פורסם.

עם יציאתו נכנס השיר אל המקום ה-6 במצעד של מדיה פורסט.

== רקע וכתיבה ==
השיר נכתב על ידי נועם חורב, הולחן על ידי סתיו שמש והופק על ידי תמיר צור. השיר הוא מעין בלדת פופ, בו בוסקילה מדברת על שברון לב שחוותה ועל כך שלאחר המקרה, הלב של כביכול "עומד למכירה".

יוסי חרסונסקי סקר את השיר בחיוב והעניק לו ציון של שלושה וחצי כוכבי זהב מתוך חמישה בסך הכל.

== וידאו קליפ ==
טרם יצא הווידאו קליפ המלא של השיר, העלתה מאיה בוסקילה לערוץ היוטיוב של את האודיו הרשמי של השיר, בו ניתן לראות את עטיפתו של הסינגל. בנוסף לכך, ניתן לראות באודיו את מילותיו של השיר.

נכון לינואר 2022, מונה הצפיות של הקליפ עומד על כ-860 אלף צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי נעם חורב
קטגוריה:שירים שהופקו על ידי תמיר צור
קטגוריה:שירים על בכי
קטגוריה:שירים על כאב לב
NGC 4564

NGC 4564 היא גלקסיה אליפטית בקבוצת הכוכבים בתולה, הנמצאת במרחק של כ-54 מיליון שנות אור ממערכת השמש ושייכת לצביר הבתולה.

== היסטוריה ==
לגלקסיה בהירות נראית מדרגה 10.92 והיא התגלתה ב-15 במרץ 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון II.68, כאשר היא מתוארת רק כדי בהירה. בנו, ג'ון הרשל, צפה בה גם כן והכניס אותה לקטלוג תחת הציון 1356, כאשר היא מתוארת כבהירה, קטנה, קצת מאורכת ועם מרכז שמתבהר מאוד ודי בחדות. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3105 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4564, כאשר היא מתוארת כדי בהירה, קטנה, קצת מאורכת ושמרכזה מתבהר די בחדות. ב-9 במאי 1961 נצפתה בגלקסיה סופרנובה שבהירותה הגיעה בשיאה לבהירות מדרגה 11, דומה לבהירות של כל הגלקסיה.

== תצפית ==
הגלקסיה נמצאת במרכזו של צביר הבתולה, כ-1.8 מעלות מצפון-מערב לכוכב ρ בבתולה וכ-6.4 מעלות ממערב לכוכב וינדמיאטריקס. כחמישית מעלה מדרום לה נמצאות NGC 4567 ו-NGC 4568, כ-1.1 מעלות ממערב-דרום-מערב לה נמצאת NGC 4503, כ-2.6 מעלות מדרום-מערב לה נמצאת NGC 4442, כ-2.2 מעלות ו-2.8 מעלות ממערב לה נמצאות בהתאמה NGC 4429 ו-NGC 4371, כ-1.7 מעלות מצפון-מערב לה נמצאת M87, כאשר מעבר לה באותו הכיוון, בין 2.6 מעלות ו-3 מעלות מ-NGC 4564, נמצאות גם NGC 4438, NGC 4435, M86 ו-M84. מצפון ל-NGC 4564 נמצאות כ-1.1 מעלות וכ-1.7 מעלות בהתאמה M89 ו-M90, ומעבר להן, כ-3 מעלות מצפון ל-NGC 4564 נמצאת M91. כחצי מעלה מצפון-מזרח ל-NGC 4564 נמצאת M58 ושתי מעלות מעבר לה באותו הכיוון נמצאת NGC 4654. כ-1.4 מעלות וכ-1.8 מעלות ממזרח לה נמצאות בהתאמה M59 ו-M60, וכמעלה וחצי מדרום-מזרח לה נמצאת NGC 4596, כולן גלקסיות השייכות גם כן לצביר הבתולה.

== תכונות ==
אורכה הזוויתי של NGC 4564 הוא כ-3.5 דקות קשת, שממרחקה שקול לקוטר של מעט יותר מ-50,000 שנות אור, או מעט יותר מחצי הקוטר של שביל החלב. מסתה מוערכת בכ- מסות שמש, כעשירית ממסת שביל החלב, כאשר כ-70% ממנה או כ- מסות שמש, היא מסת הכוכבים שבגלקסיה. בנוסף יש בה גם כמות קטנה מאוד של מימן אטומי ומימן מולקולרי, שכמותם המשותפת מוערכת בפחות מ- מסות שמש, כך שבסך הכל כמות המימן החופשי בגלקסיה היא פחות מחצי אלפית של מסתה הכוללת. כתוצאה מהמחסור במימן, קצב יצירת הכוכבים החדשים בגלקסיה נמוך מאוד ומוערך בכ-1.6 מאיות של מסת שמש בשנה או במסת שמש בכ-63 שנים, ובהתאם לכך אוכלוסיית הכוכבים בגלקסיה זקנה מאוד עם גיל ממוצע של כ-11.8 מיליארד שנים ומתכתיות נמוכה יחסית של כ-78% מהמתכתיות של השמש. נראה שבליבת הגלקסיה נמצא חור שחור על-מסיבי עם מסה של כ- מסות שמש, שכבידתו גורמת להאצת החומר שסביבו ולחימומו וכתוצאה מכך לבהירות הניכרת של מרכז הגלקסיה. את הגלקסיה מקיפה מערכת גדולה של צבירים כדוריים שמספרם מוערך בלמעלה מ-200.

==קישורים חיצוניים==

* 

==הערות שוליים==

קטגוריה:גלקסיות אליפטיות
קטגוריה:קבוצת הכוכבים בתולה
קטגוריה:צביר הבתולה
קטגוריה:הקטלוג הכללי החדש
טיסלוץ

טיסלוץ (בהונגרית: Tiszalúc) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית טיסלוץ נמצאת בירידה שנים רבות מ-5,707 תושבים בשנת 2003 עד 4,796 תושבים בשנת 2018 (ירידה של כ-16%).

==הקהילה היהודית==
יהודים התיישבו בכפר בתחילת המאה ה-18 ובמקום היו בית כנסת, חברה קדישא ובית קברות.

בתקופת מלחמת העולם השנייה הופקעו אדמות חקלאיות מידי יהודים ונאסרה אספקת סחורה לסוחרים היהודים. כמה משפחות יהודיות גורשו לקמניץ-פודולסקי שבאוקראינה בהיותם חסרי אזרחות הונגרית, שם נרצחו עם עוד כ-20,000 יהודים בידי חיילים הונגרים ובידי הנאצים.

בשנת 1942 גויסו 25 מיהודי טיסלוץ לעבודות כפייה, והועסקו בעבודות ביצורים ושירותים, כסיוע לצבא הונגריה שלחם לצד הגרמנים בחזית המזרח.

באפריל 1944 כמה שבועות אחרי כניסת הצבא הגרמני להונגריה, הועברו יהודי טיסלוץ לגטו שאטוראליאויהיי, והוחזקו בתנאי צפיפות ורעב קשים. כעבור זמן שולחו כל יושבי הגטו למחנה ההשמדה אושוויץ.

אחרי המלחמה חזרו לכפר 23 יהודים ששרדו, חיי הקהילה לא חודשו. בניין בית הכנסת שימש את תושבי הכפר הנוצרים כדיר חזירים.

ובשנת 1963 כבר לא נותרו יהודים בטיסלוץ.

{| class="wikitable"
! שנה
! כמות יהודים
! כלל האוכלוסייה
|-
|1840
|40
|
|-
|1880
|169
|2,002
|-
|1910
|181
|
|-
|1920
|170
|
|-
|1930
|174
|
|-
|1941
|105
|3,618
|-
|1944
|90
|
|-
|}

==לקריאה נוספת==
*[https://books.google.co.il/books?id=M60JAQAAIAAJ&lpg&hl=iw&pg=PA320#v=onepage&q=Uszka&f=false טיסאלוץ] בפנקס הקהילות הונגריה, עמוד 320–321
*טיסא-לוץ, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 181. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=28398 הכפר באתר הלשכה המרכזית לסטטיסטיקה ההונגרית] 
* 
* [https://dbs.bh.org.il/he/טיסאלוץ/מקום קהילת טיסלוץ] באתר בית התפוצות
* [https://library.hungaricana.hu/hu/view/milev_1944_adattar_Zsido_Adattar/?pg=714&layout=s&query=Tiszalúc דף הקהילה של טיסלוץ] במפקד קהילות הונגריה.

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה